projecte-aina/catalan_government_crawling huggingface dataset:
L'Agència de Ciberseguretat de Catalunya defineix els valors sobre els quals es basa la seva cultura corporativa, a partir de la qual ha creat les seves pautes de comportament professional.
Actua d'acord amb els principis de legalitat, seguretat jurídica, objectivitat, autonomia, competència tècnica i eficàcia, seguint els estàndards internacionals en matèria de ciberseguretat.
Els valors que guien les seves actuacions són:
Amb el repte de fer un país cibersegur, l'Agència de Ciberseguretat de Catalunya desenvolupa l'estratègia de Ciberseguretat de la Generalitat de Catalunya i orienta la seva activitat estratègica en quatre pilars:
La ciberseguretat és un dels pilars estratègics sobre els quals cal construir la societat digital a Catalunya, ja que per la seva plena implantació és clau la confiança digital.
L'Agència, que és l'organisme encarregat de garantir la protecció, prevenció i governança en matèria de ciberseguretat de la Generalitat de Catalunya i el seu Govern, estructura una estratègia operativa de ciberseguretat basada en la maduresa del govern del risc, fonamentada en l'acció preventiva en detriment de la reacció com a únic mecanisme de protecció.
L'Agència organitza la seva activitat per mitjà d'un model de governança de la ciberseguretat des d'on es desenvolupen les funcions de protecció, prevenció i resiliència dels sistemes d'informació i les infraestructures TIC de la Generalitat de Catalunya.
Aquestes funcions, juntament amb la de governança de la ciberseguretat, conformen la cadena de valor de l'entitat amb una clara orientació a la millora de la maduresa en matèria de ciberseguretat i aportant en tot moment una perspectiva de risc i impacte al negoci.
Aquesta maduresa està fonamentada en tres pilars estructurals en la governança de la ciberseguretat, que són:
Aquest enfocament estratègic es complementa mitjançant la priorització de les actuacions destinades a cobrir els objectius prioritaris en matèria de ciberseguretat de la Generalitat de Catalunya respecte a la resta, vetllant de manera particular pels sistemes d'informació sobre els quals es sustenta l'activitat més crítica de l'Administració.
L'estratègia de ciberseguretat que l'Agència desplega a la Generalitat de Catalunya es fa també extensible als diferents àmbits d'actuació de l'entitat.
Treballem per assolir un país cibersegur amb un servei públic de ciberseguretat i impulsant la cultura de la ciberseguretat, la innovació i el talent.
Estratègia de ciberseguretat de la Generalitat de Catalunya 2019-2022
L'Agència de Ciberseguretat de Catalunya és l'encarregada d'executar les polítiques públiques en matèria de Ciberseguretat i desenvolupar l'estratègia de Ciberseguretat de la Generalitat de Catalunya.
És l'organisme que governa la Ciberseguretat a Catalunya.
L'Agència és l'encarregada d'establir el servei públic de ciberseguretat i treballa per garantir i augmentar el nivell de seguretat de les xarxes i els sistemes d'informació a Catalunya, així com la confiança digital dels ciutadans.
Com a organisme competent en matèria de ciberseguretat, es responsabilitza de l'establiment i el seguiment dels programes d'actuació en matèria de ciberseguretat, sota la direcció estratègica del Govern de la Generalitat de Catalunya, en coordinació amb les entitats del sector públic de l'Administració de la Generalitat de Catalunya, i col·laborant amb governs locals de Catalunya, sector privat i societat civil.
L'Agència de Ciberseguretat de Catalunya és una entitat de dret públic de l'Administració de la Generalitat de Catalunya que actua amb plena autonomia orgànica i funcional, objectivitat i independència tècnica i professional, i adscrita al Departament de Polítiques Digitals i Administració Pública.
Actua en compliment de la llei 15/2017 de 25 de juliol de 2017, de l'Agencia de Ciberseguretat de Catalunya.
Els òrgans de govern de l'Agència de Ciberseguretat de Catalunya són el Consell d'Administració i la Direcció.
El Consell d'Administració de l'Agència de Ciberseguretat de Catalunya és l'òrgan superior de govern de l'Agència i ha de tenir una composició paritària, integrada pels vuit membres següents:
El Director de l'Agència de Ciberseguretat de Catalunya és el màxim càrrec executiu de l'entitat i és el responsable de la gestió i direcció ordinària de l'entitat.
L'Agència de Ciberseguretat vetlla per una societat digital segura per al conjunt de la societat catalana i la seva Administració Pública.
L'Agència de Ciberseguretat de Catalunya desenvolupa la seva activitat de protecció, prevenció i resiliència des d'una perspectiva global i transversal, prenent com a pilar fonamental i integrador de la seva actuació la governança de la ciberseguretat.
L'Agència de Ciberseguretat exerceix la funció de governança de la ciberseguretat en l'àmbit de la Generalitat de Catalunya amb el propòsit estratègic d'orientar l'execució dels serveis que l'entitat presta als objectius que es volen satisfer, focalitzant alhora l'activitat sobre aquells aspectes prioritaris que han de ser millorats.
Per mitjà de la governança, l'Agència de Ciberseguretat de Catalunya potencia la seva relació amb els Departaments de la Generalitat així com amb la resta d'agents involucrats en la provisió de serveis digitals que hi interactuen, aspecte indispensable per al lideratge de la funció de ciberseguretat i per al desplegament de les actuacions referides al Programa de Seguretat.
L'Agència de Ciberseguretat de Catalunyadesenvolupa aquesta governança per mitjà de la figura del Responsable de Seguretat de la Informació (RSI) en l'àmbit, on un equip de professionals de la ciberseguretat propis de l'entitat esdevenen les persones de referència dins els Departaments en matèria de ciberseguretat
Entre les principals activitats referides en la governança, cal destacar el govern del risc en ciberseguretat dels Departaments, el desplegament de l'acció programàtica prevista en els plans de ciberseguretat departamentals, la gestió d'un ús segur de la identitat digital i l'especificació de les necessitats tècniques i legals en matèria de ciberseguretat en l'àmbit tecnològic, informatiu i organitzatiu per mitjà del marc normatiu vigent.
L'Agència de Ciberseguretat de Catalunya desenvolupa aquesta governança per mitjà de la figura del Responsable de Seguretat de la Informació (RSI) en l'àmbit
Com a Agència de Ciberseguretat de Catalunya us transmetem l'últim comunicat d'amenaces de ciberseguretat.
Us fem arribar aquesta informació perquè prengueu les mesures de verificació, contenció i erradicació que considereu adients davant l'amenaça de desplegament del ransomware Maze a xarxes corporatives, via intrusions manuals en les que també s'exfiltra informació.
Per més informació, consultar el PDF adjunt.
Com a Agència de Ciberseguretat de Catalunya us transmetem l'últim comunicat d'alertes de seguretat de SMBv3.
Es considera probable l'aparició a curt termini d'atacs que explotin les vulnerabilitats SMBGhost i SMBleed a SMBv3 publicades per Microsoft el març i juny d'aquest any, respectivament.
Aquest comunicat va dirigit a responsables i administradors TIC i professionals de l'àmbit de la ciberseguretat perquè prenguin les mesures de verificació, contenció i erradicació que considerin adients en base a les recomanacions ofertes, en relació a la possible explotació de vulnerabilitats a SMBv3 de Microsoft Windows.
A mode de resum, el present comunicat recull les següents qüestions:
Per més informació, consultar el PDF adjunt.
Aquest Butlletí de de seguretat de SMBv3 considera probable l'aparició a curt termini d'atacs que explotin les vulnerabilitats SMBGhost i SMBleed a SMBv3 publicades per Microsoft el març i juny d'enguany.
Com a Agència de Ciberseguretat de Catalunya us transmetem l'últim comunicat d'alertes de segure tat de F5-BIG-IP
Us fem arribar aquesta informació perquè prengueu les mesures de verificació, contenció i erradicació que considereu adients.
F5 ha publicat una vulnerabilitat crítica a un component que està sent activament explotada per tercers.
Per més informació, consultar el PDF adjunt.
Com a Agència de Ciberseguretat de Catalunya us transmetem l'últim comunicat d'alertes de seguretat de Windows.
Us fem arribar aquesta informació perquè prengueu les mesures de verificació, contenció i erradicació que considereu adients.
Windows ha publicat una vulnerabilitat crítica i wormeable al servei DNS de Windows Server.
Quedem a la vostra disposició per si necessiteu més informació o suport respecte la informació esmentada.
Com a Agència de Ciberseguretat de Catalunya us transmetem l'últim comunicat d'alertes de seguretat d'Oracle.
Us fem arribar aquesta informació perquè prengueu les mesures de verificació, contenció i erradicació que considereu adients.
Oracle ha publicat un paquet acumulatiu al que denomina Critical Patch Update (CPU) amb una col·lecció de pegats que cobreix fins a 443 vulnerabilitats en els diferents productes d' Oracle.
Com a Agència de Ciberseguretat de Catalunya us transmetem l'últim comunicat d'alertes de seguretat dels DC de Microsoft.
Durant el mes d'Agost va sortir el pegat d'una vulnerabilitat que afecta a DCs de Microsoft i que podria permetre a un atacant no autenticat dins la xarxa interna obtenir els credencials d'un usuari de domini.
Aquesta setmana s'han publicat PoCs d'aquesta vulnerabilitat.
L'explotació correcta de la vulnerabilitat permetiría a l'atacant executar codi al controlador de domini amb privilegis de qualsevol usuari.
El Secretari de Polítiques Digitals, David Ferrer, i el Director de l'Agència de Ciberseguretat de Catalunya, Oriol Torruella, han presentat la Campanya als col·legis professionals del sector TIC de Catalunya i a la Fundació Mobile World Capital.
Aquesta trobada reforça el compromís del sector TIC català en la implementació d'accions de conscienciació adreçades a les empreses, i molt especialment a aquells col·lectius més vulnerables davant les ciberamenaces: els autònoms i les microempreses.
La campanya # NegoCibersegur s'estructura al voltant de cinc eixos:
L'Agència de Ciberseguretat de Catalunya, en el marc d'aquesta iniciativa, ha publicat la guia 'La ciberseguretat és clau per digitalitzar el teu negoci'.
Es tracta d'una guia breu i eminentment pràctica adreçada al sector empresarial, amb informació d'interès però sobretot amb recomanacions i idees per posar en funcionament immediatament en el negoci, i també què és el més rendible i el més efectiu que podem fer per tenir una empresa cibersegura.
L'Agència de Ciberseguretat, els col·legis professionals del sector TIC de Catalunya i la Fundació Mobile World Capital aposten per reforçar la seguretat digital de les empreses.
En el context de la presentació de la campanya de conscienciació adreçada a empreses
El Director de l'Agència de Ciberseguretat de Catalunya, Oriol Torruella, en el context de la presentació de la campanya de conscienciació a empreses recentment iniciada, ha declarat a una entrevista concedida al diari digital Via Empresa, que " és bàsic tenir polítiques de seguretat, mesures tècniques -com els antivirus- i organitzatives i que els treballadors han d'utilitzar els sistemes i dispositius d'una manera concreta i tenir coneixements per no generar situacions de risc ", tot afegint que "un 44% dels atacs han anat a parar a l'administració pública; poques empreses tenen dades de tots els ciutadans".
Oriol Torruella ha afegit que, qualsevol empresa amb presència en l'entorn digital, ha de poder disposar de suport tècnic en la gestió dels incidents; situació extesa en empreses grans on moltes treballen amb un equip propi, i en aquelles de tamany més reduït o microempreses, cal fomentar i facilitar l'accés a empreses proveïdores de serveis en ciberseguretat, tenint en compte que des de l'Agència i els Mossos d'Esquadra amb un suport directe, es pot minimitzar l'impacte de l'incident i perseguir el cibercriminal.
Des de l'Agència de Ciberseguretat de Catalunya es constata que el cibercrim està cada vegada més organitzat i professionalitzat, i que les TIC cada vegada tenen més massa crítica, sent encara un sector que representa un 1% del PIB català, però que té una expansió de negoci important. cal afegir que en el context de pandèmia és dels sectors econòmics que menys ha patit l'impacte de l'aturada econòmica derivada del confinament.
La fotografia actual del sector de la Ciberseguretat a Catalunya mostra 356 empreses dedicades a la ciberseguretat a Catalunya, que d onen feina a 6.100 treballadors i facturen 809 milions d'euros, sent un sector petit però que creix de manera important.
"Un 44% dels atacs han anat a parar a l'administració pública; poques empreses tenen dades de tots els ciutadans"
L'Agència de Ciberseguretat de Catalunya entitat responsable del servei públic de ciberseguretat i de l'impuls d'una cultura de ciberseguretat adreçada a la ciutadania de Catalunya, dona suport i participa a la iniciativa nomoreransom.org.
nomoreransom.org és la primera associació público-privada dona suport a les víctimes del ransomware a recuperar les seves dades xifrades sense haver de pagar l'import del rescat a ciberdelinqüents.
No More Ransom celebra aquest mes el seu quart aniversari.
El seu dipòsit d'eines de desxiframent ha registrat, des del seu llançament, més de 4,2 milions de visitants de 188 països, i ha aturat uns 632 milions de dòlars estimats en les demandes de rescat que haurien acabat a les butxaques dels cibercriminals.
Amb les contribucions dels seus 163 socis, el portal ha afegit només en l'últim any 28 eines i ara pot desxifrar 140 tipus diferents d'infeccions per ransomware.
El portal està disponible en 36 idiomes.
Aneu al portal nomoreransom.org i seguiu els passos de Crypto Sheriff per ajudar a identificar l'arrel de ransomware que afecta el dispositiu.
Si hi ha una solució disponible, es proporcionarà un enllaç per descarregar gratuïtament l'eina de desxiframent.
La iniciativa nomoreransom.org celebra el seu quart aniversari amb més de 4,2 milions de visitants de 188 països, aturant 632 milions de dòlars en demandes de rescat
Les fuites de dades mostren una activitat destacable, especialment centrada en bases de dades de gran volum, i dupliquen en nombre de registres les de tot l'any 2018: es comptabilitzen més de 2.700 milions.
El primer trimestre de 2019 mostra pel que fa a les fuites de dades un protagonisme especial, ja que cada cop se succeeixen en bases de dades més grans.
Tan sols les fuites degudes a una mala configuració d'aquest darrer trimestre, dupliquen en nombre de registres les de tot el 2018: se n'han comptabilitzat 2700 milions.
En el camp de les criptomonedes, al llarg del primer trimestre de 2019 destaca el tancament de Coinhive, la principal plataforma de mineria il·lícita, com a conseqüència de l'actualització que es va fer al blockchain de la criptomoneda Monero que en dificulta l'activitat.
Finalment en el curs d'aquest trimestre, els atacs de ransomware s'han convertit en un gran perill per a les empreses, ja que han implicat despeses milionàries i rescats cada cop més alts.
L'informe de Tendències del 2n Trimestre de 2019, destaca les amenaces de Ransomware adreçades a organismes públics
Els atacs de ransomware d'aquest trimestre s'han duplicat respecte als dels trimestres anteriors i evolucionen cap a un model d'atac més dirigit, basat en centrar els esforços contra entitats que disposin d'una important capacitat financera, factor que ha provocat que els rescats esdevinguin cada cop més elevats.
En especial, es prioritzen organitzacions que ofereixen serveis essencials i que no poden fer front a una aturada dels seus sistemes, fet que incrementa la probabilitat que optin pel pagament del rescat.
Mentre que, inicialment les víctimes preferides eren empreses, actualment es constata un creixement dels atacs contra organitzacions del sector públic, com centres de salut i institucions.
En el segon trimestre de 2019, el volum d'informació exposada en les fuites de dades manté la mateixa tendència creixent dels mesos previs.
És especialment rellevant el cas de les fuites derivades d'errors de configuració: el primer trimestre el nombre de registres exposats va doblar tot el 2018, però aquest trimestre novament s'ha doblat fins a arribar a més de 5.300 milions de registres.
Les capacitats de la tecnologia 5G donaran l'oportunitat d'oferir tecnologies i serveis impensables a dia d'avui, però també incrementarà el risc de ciberamenaces.
Els estats han reconegut la tecnologia 5G com un assumpte estratègic i han començat a prendre mesures pel seu control que, a més, representen una mostra de la lluita pels interessos comercials i el posicionament geopolític de les principals economies del món.
En aquesta pàgina volem mostrar-vos els llocs de les xarxes socials on diferents unitats del Departament de Cultura, els portals de biblioteques, llengua catalana i patrimoni, i alguns altres ens vinculats al nostre Departament són presents.
També hem afegit referències a esdeveniments que tenen una important participació del Departament.
Arxiu Comarcal de l'Alt Empordà
Arxiu Comarcal del Baix Llobregat
Arxiu Comarcal del Baix Penedès
Arxiu Comarcal del Pla de l'Estany
És una iniciativa de la Generalitat de Catalunya per fomentar la societat del coneixement.
Podeu accedir a la plataforma e-Catalunya o adreçar-vos directament al portal e-Cultura, l'espai de participació del Departament de Cultura o a l'espai de Llengua catalana.
Pots trobar les eines 2.0 de Llengua Catalana en el seu web.
(vegeu també "Cinema en català")
Vibra és una aplicació que engloba l'oferta cultural de Catalunya.
Ofereix una nova manera de descobrir i viure la cultura a Catalunya.
Et proporciona continguts personalitzats, lúdics i inspiradors.
Està orientada per territori, proximitat i data de manera que et proposa experiències culturals en funció de les teves preferències.
Hi trobaràs tota l'oferta cultural en teatre, cinema, música, dansa, òpera, exposicions, les programacions municipals estables d'arts escèniques i música, col·leccions i escapades de patrimoni cultural, les activitats dels equipaments culturals.
Vibra recorda totes les experiències que has viscut per recomanar-te'n de noves.
La informació s'actualitza constantment, cada vegada que la utilitzis serà diferent.
Si accedeixes a l'app amb el teu compte de Facebook, Twitter o Google tindràs quatre maneres de trobar activitats culturals:
També hi ha la possibilitat d'entrar a l'app sense registrar-te.
Vibra et permetrà navegar per l'oferta d'experiències però no podràs introduir personalitzacions i, per tant, rebre informació individualitzada.
Vibra actualitza constantment els seus continguts.
Tu també pots fer aportacions a través del hashtag
Consulta totes les experiències que et proposa Vibra als datasets de l'Agenda Cultural del Departament de Cultura al web de Dades Obertes de la Generalitat:
A l'arxiu parroquial de Taradell hi consten dades de la celebració de les festes en honor de Sant Antoni Abat des de 1780.
Des dels inicis del segle XX fins el 1982, la festa dels Tonis s'organitzava a través de l'Associació de Sant Antoni Abat.
El 1982 es va constituir l'actual Comissió de festes de Sant Antoni Abat.
El cap de setmana anterior al dia de Sant Antoni Abat (17 de gener).
Direcció General de Cultura Popular i Associacionisme Cultural
Des de l'any 1936 Tona celebra la Pasqua Granada amb un gran Aplec que amb el pas dels anys s'ha mantingut pràcticament inalterat i ha sabut mantenir vives les tradicions amb els seus balls a la Plaça, les roseraires, les fogueres al Castell, les sardanes i la cavalcada de carrosses.
És important remarcar el fet que els principals actes s'esdevenen en dos indrets rellevants de la població i amb un caràcter simbòlic per als habitants de Tona: l'església de Sant Andreu del Castell i l'antiga església de Santa Maria del Barri, també anomenada ermita de Lurdes, dues construccions dels segles XI i XII respectivament.
El Ball de Gitanes de Sant Vicenç de Castellet existeix des del 1907, malgrat que la festa com es celebra actualment va néixer l'any 1992.
La ballada de gitanes en aquesta població ha tingut molts alts i baixos, però ha sabut resistir i convertir-se en una festa popular i identitària pels habitants d'aquest municipi del Bages, tot mostrant la vàlua del seu patrimoni cultural.
La Funció de la Coronació del Senyor es celebra a l'interior de l'església de la Puríssima Sang de Reus, temple del qual n'és titular la Reial Congregació de la Puríssima Sang de Nostre Senyor Jesucrist encarregada d'organitzar la Funció de la Coronació de Nostre Senyor.
L'acte sacramental es realitza als peus del Sant Crist.
La nena que corona i les seves companyes tenen entre vuit i dotze anys i vesteixen vestits blancs.
L'església està engalanada per la festa, i les flors blanques segueixen constituint una part essencial de la Funció, simbolitzant la lluminositat de la resurrecció.
Es celebra el Diumenge de Resurrecció.
A Vimbodí les caramelles es canten durant tres dies.
El Dissabte de Glòria els cantaires canten les caramelles a mig poble i el Diumenge de Pasqua es canten a l'altre mig poble.
El Diumenge de Pasqüetes es canten les caramelles als masos habitats i altres petits nuclis de població més o menys aïllats.
Els cantaires passen una cistella pels balcons i finestres, on reben donatius en diners o en espècie.
Organitzadors: Parròquia de Vimbodí.
Cercavila, comiat sortida 2a Pasqua; Cantada de Corals i actuació de les bandes
Organitzadors: Societat Coral Els Moderns; Societat Coral Els Clavells; SCA Disbauxa; Societat Coral Girasol; Coordinadora de Corals del Raval
Nom del nucli: el Raval (Ciutat Vella)
Actuació de castells dels Vailets de Gelida, l'Esbart Rocasagna de Gelida i els timbalers del mateix Esbart.
Organitzadors: Comissió de festes del Barri Puig i la Valenciana.
Cursa popular: patronat d'esports i associació correr a gelida.
Data celebració: 4 de maig (2012: dies 26 o 27.
Segons calendari litúrgic, pot caure en la primera setmana de juny.)
Representació infantil dels pastorets de Mossèn Armengou.
Els infants amb un màxim de 12 anys realitzen tots els papers dels pastorets.
Es representen els pastorets de Bieló i Belluguet iniciats fa mig segle per mossèn Josep Armengou.
Els pastorets estan acompanyats per música en directe.
Organitzadors: membres del Teatre del Patronat
23 d'abril és Sant Jordi i el dia Mundial del Llibre i també dels Drets d'Autor de la UNESCO, el dia que l'amor i la literatura se celebren massivament a tot Catalunya i, cada cop més, a molts altres indrets del món.
L'intercanvi de llibres i roses ( ) s'està convertint en un fenomen mundial, amb fins a 150 activitats organitzades per voluntaris a 50 països els darrers anys.
Participa-hi, descobreix les celebracions d'arreu del món i informa els teus contactes internacionals dels esdeveniments que tenen a prop.
O proposa crear una nova celebració a l'estranger i afegeix-lo al nostre mapa mundial!
Aquesta activitat està impulsada per l'Institut Ramon Llull i el Diplocat.
Els professors de la Xarxa Llull i els traductors de català apropen la nostra literatura a l'exterior recomanant-nos llibres.
Aquest Sant Jordi, què recomanes?
Aquest Sant Jordi el passarem tancats i el drac es quedarà a la cova.
Campanya gràfica amb el concepte "com que no es pot fer Sant Jordi, siguem els dracs".
Aquesta activitat està impulsada per l'Institut Ramon Llull.
Representació dels pastorets a càrrec dels infants.
L'esplai Colònies de Borredà realitza els pastorets infantils.
El text representat ha anat variant al llarg dels anys i, actualment, és un text propi del grup fruit de la fusió de noves creacions amb adaptacions d'altres Pastorets.
Hi participen més d'un centenar de petits actors i una cinquantena de monitors i col·laboradors.
Organitzadors: Grup d'Esplai Colònies de Borredà
Data celebració: 4 de desembre (Les dates són variables en funció de la resta de representacions de pastorets a la vila.)
El text de Els Bundi Pastorets és nou cada any, l'escriu el Grup de Teatre del Segle XX.
Representació de l'obra teatral de Els Pastorets de Folch i Torras per infants del municipi i representació de l'adaptació lliure per adults amb l'obra titulada 'Els Bundi Pastorets'.
La representació es fa des de 1992 o anteriors.
Organitzadors: Grup de Teatre Selge XX